अब बिना समय गँवाये अन्ना हजारे, स्वामी रामदेव और जेनरल वी.के. सिंह को कुछ विद्वानों के साथ मिल-बैठ कर “नये भारत के निर्माण” की एक सुस्पष्ट रुपरेखा बनाकर उसे जनता के सामने प्रकाशित करना चाहिए। जनता की सहमति मिलने के बाद तीनों को एक “अन्तिम तथा सम्पूर्ण आन्दोलन” (Full & Final Movement) की अपील जारी करनी चाहिए- सभी देशवासियों के नाम। मैं अपनी ओर से इतना जोड़ना चाहूँगा कि आन्दोलन की सफलता के बाद क़ायम होने वाली नयी शासन-प्रणाली के अन्तर्गत जो सरकार बने, उसमें चाहे प्रत्येक राज्य से एक प्रतिनिधि हो, या प्रत्येक जिले/महानगर से, या फिर, प्रत्येक प्रखण्ड/नगर/उपमहानगर से, हर हाल में उसमें आज का एक भी “राजनेता” शामिल नहीं होना चाहिए; दूसरी बात, इस सरकार में अन्ना हजारे, स्वामी रामदेव और जेनरल वी.के. सिंह को “परामर्शदाता” के रुप में जरूर शामिल होना चाहिए- भले इस पद के बदले वे सरकारी वेतन एवं लाभ न लें; तीसरी बात, इस सरकार को किसी दूसरे भवन से कार्य करना चाहिए, जो “वास्तु” के अनुसार सही हो- अँग्रेजों द्वारा निर्मित “शून्य”-आकार वाले संसद-भवन से सरकार का चलना अटपटा लगता है।